《幽居》
宋代·詹体仁

投老安闲世味疏，深深水竹葺幽居。
床头昨夜风吹落，多是经年未报书。

作者简介：（1143—1206）建宁浦城人，字元善。詹慥子。少从朱熹学。孝宗隆兴元年进士。光宗朝，历提举浙西常平、太常少卿。密赞赵汝愚定策立宁宗。除太府卿，寻知福州，以论山陵事罢。后知静江府，减免赋税，赈粮救灾。官终司农卿。博极群书，疏荐皆当世名士。郡人真德秀早从其游。有《詹元善先生遗集》。